**ELŐTERJESZTÉS**

**A Gazdasági és Jogi Bizottság 2023. május 22-i ülésére**

**Javaslat ingatlanokkal kapcsolatos, bizottsági hatáskörbe tartozó döntések meghozatalára**

**I. Javaslat ingatlanok értékesítésével kapcsolatos pályázati felhívások elfogadására**

Szombathely Megyei Jogú Város Közgyűlése a 64/2022. (II.24.) Kgy. sz. határozattal elfogadott 2022. évi vagyongazdálkodási koncepció fenntartása mellett a 2023. évi vagyongazdálkodási koncepciót a 106/2023. (III.30.) Kgy. sz. határozatával elfogadta, egyúttal felkérte a polgármestert a vagyonkoncepcióban foglaltak végrehajtására azzal, hogy az értékesítésre jelölt ingatlanok hasznosítására vonatkozó részletes pályázati felhívásokat terjessze a vagyonrendelet szerinti tulajdonosi joggyakorló elé.

A Vagyonrendelet 14/B. § (1) bekezdése szerint a pályázatra szóló felhívást a Vagyonrendeletben meghatározott tulajdonosi jogok gyakorlója írja ki.

Javaslatot teszek az alábbi ingatlanok licitálás útján, nyilvános pályázat keretében történő értékesítésére a Vagyonrendelet 8. § (1) b) pontja alapján.

A Vagyonrendelet 5. § (1) bekezdés a) pontja alapján minden ingatlannál két forgalmi értékbecslés készült, amelyek közül minden esetben a magasabb értéket megállapító szakvélemény került csatolásra az előterjesztéshez.

1. **Aréna utca 14. fszt. 6. – lakás (6461/A/6 hrsz.)**

A 32 m² alapterületű, komfort nélküli, felújítandó lakás 1930-ban épült, hagyományos téglafalazott szerkezetű épületben található. A födémek és a térelhatároló falak eredeti építésűek és állapotúak. A lábazatnál vízszigetelési hibára utaló jelek tapasztalhatók, a falak felvizesedtek, a mennyezet penészes. Alapozási hibára utaló statikai probléma jele nem látható. A nyílászárók fa szerkezetűek. Az ingatlan ivóvíz-, villamos energia-, és gázellátása kiépített, szennyvízelvezetése megoldott. A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 5.800.000,- Ft.

Az értékbecslés az előterjesztés 1. számú, a pályázati felhívás a 2. számú melléklete.

1. **Kárpáti Kelemen utca 33. fszt. 1. - lakás (4497/3/A/1 hrsz.)**

A 32 m² alapterületű, komfort nélküli, felújítandó lakás 1930-ban épült, hagyományos téglafalazott szerkezetű épületben található. A födémek és a térelhatároló falak eredeti építésűek és állapotúak. A lábazatnál vízszigetelési hibára utaló jelek tapasztalhatók, alapozási hibára utaló statikai probléma jele nem látható. A nyílászárók fa szerkezetűek. Jelenlegi állapotában lakhatási igény kielégítésére nem alkalmas. A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 7.100.000,- Ft.

Az értékbecslés az előterjesztés 3. számú, a pályázati felhívás a 4. számú melléklete.

1. **Kárpáti Kelemen utca 33. fszt. 3. - lakás (4497/3/A/3 hrsz.)**

A 35 m² alapterületű, komfort nélküli, felújítandó lakás 1930-ban épült, hagyományos téglafalazott szerkezetű épületben található. A födémek és a térelhatároló falak eredeti építésűek és állapotúak. A lábazatnál vízszigetelési hibára utaló jelek tapasztalhatók, alapozási hibára utaló statikai probléma jele nem látható. A nyílászárók fa szerkezetűek. Jelenlegi állapotában lakhatási igény kielégítésére nem alkalmas. A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 7.579.000,- Ft.

Az értékbecslés az előterjesztés 5. számú, a pályázati felhívás a 6. számú melléklete.

1. **Király utca 5. tetőtér 16. – lakás (6252/2/A/16 hrsz.)**

A 70 m² alapterületű, összkomfortos, felújítandó lakás az 1980-as években lett kialakítva az 1930-as években épült, hagyományos téglafalazott szerkezetű épület tetőterében. A födémek és a térelhatároló falak eredeti építésűek és állapotúak. Alapozási hibára utaló statikai probléma jele nem látható. A nyílászárók fa szerkezetűek, vízszigetelési hibával. Jelenlegi állapotában lakhatási igény kielégítésére nem alkalmas.A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 18.800.000,- Ft.

Az értékbecslés az előterjesztés 7. számú, a pályázati felhívás a 8. számú melléklete.

1. **Kisfaludy Sándor utca 1. I. emelet 1. – lakás (6748/A/9)**

A 76 m² alapterületű, összkomfortos, felújítandó lakás 1960-ban épült, hagyományos téglafalazott szerkezetű épületben található. A födémek és a térelhatároló falak eredeti építésűek és állapotúak. Az ablakoknál és vizes helyiségeknél vízszigetelési hibára utaló jelek tapasztalhatók, alapozási hibára utaló statikai probléma jele nem látható. A nyílászárók fa szerkezetűek. Jelenlegi állapotában lakhatási igény kielégítésére nem alkalmas. A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 20.300.000,- Ft.

Az értékbecslés az előterjesztés 9. számú, a pályázati felhívás a 10. számú melléklete.

1. **Körmendi út 14. – lakóház, udvar, gazdasági épület (5180 hrsz.)**

A lakóház, udvar, gazdasági épület megnevezésű 653 m² nagyságú ingatlanon egy bruttó 208 m² alapterületű, használaton kívüli, komfort nélküli lakóépület, valamint egy jelenleg garázsként hasznosított, 55 m² alapterületű melléképület található. Az 1930-as években épült lakó-, valamint melléképület hagyományos téglafalazott szerkezetű, a födémek és a térelhatároló falak mindkettőben eredeti építésűek és állapotúak. A lakóépületben a lábazatnál és a tetőnél is vízszigetelési hibára utaló jelek tapasztalhatók, a tartófalakon alapozási hibákra utaló statikai probléma jelei láthatók. A nyílászárók fa szerkezetűek. Jelenlegi állapotában lakhatási igény kielégítésére nem alkalmas, nagyon rossz állapotú, az épület felújítandó vagy bontandó.

A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 22.600.000,- Ft.

Az értékbecslés az előterjesztés 11. számú, a pályázati felhívás a 12. számú melléklete.

1. **Az alábbi ingatlanok egyben történő értékesítése**

Körmendi út 9. fszt. 2. (5716/A/1) – 30 m² alapterületű lakás 2.300.000,- Ft

Körmendi út 9. fszt. 3. (5716/A/2) – 30 m² alapterületű lakás 2.500.000,- Ft

Körmendi út 9. fszt. 4. (5716/A/3) – 34 m² alapterületű lakás 2.900.000,- Ft

Körmendi út 9. fszt. 5. (5716/A/4) – 38 m² alapterületű lakás 3.200.000,- Ft

Körmendi út 9. fszt. 6. (5716/A/5) – 45 m² alapterületű lakás 3.600.000,- Ft

Körmendi út 9. fszt. 7. (5716/A/6) – 22 m² alapterületű lakás 1.800.000,- Ft

A pályázati felhívás tárgyát képező komfort nélküli, rendkívül rossz állapotú lakások egy 1930-as években épült, hagyományos téglafalazott szerkezetű társasházi épületben találhatók. A födémek és a térelhatároló falak eredeti építésűek és állapotúak. A lábazatnál és a tetőnél is vízszigetelési hibára utaló jelek tapasztalhatók, a tartófalakon alapozási hibákra utaló statikai probléma jelei láthatók. A nyílászárók fa szerkezetűek. Jelenlegi állapotában lakhatási igény kielégítésére egyik lakás sem alkalmas, az épület bontandó. A tulajdoni lapok alapján az ingatlanok per-, igény-, és tehermentesek.

Az ingatlan vételára együttesen minimum bruttó 16.300.000,- Ft.

Az értékbecslés az előterjesztés 13. számú, a pályázati felhívás a 14. számú melléklete.

1. **Petőfi Sándor utca 35. fszt. 1. – lakás (6095/1/A/1 hrsz.)**

A 44 m² alapterületű, komfort nélküli, felújítandó lakás az 1930-as években épült, hagyományos téglafalazott szerkezetű épületben található. A födémek és a térelhatároló falak eredeti építésűek és állapotúak. A lábazatnál vízszigetelési hibára utaló jelek tapasztalhatók, alapozási hibára utaló statikai probléma jele nem látható. A nyílászárók fa szerkezetűek. Jelenlegi állapotában lakhatási igény kielégítésére nem alkalmas.A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 7.900.000,- Ft.

Az értékbecslés az előterjesztés 15. számú, a pályázati felhívás a 16. számú melléklete.

1. **Petőfi Sándor utca 35. fszt. 2. - lakás (6095/1/A/2 hrsz.)**

A 65 m² alapterületű, komfort nélküli, felújítandó lakás az 1930-as években épült, hagyományos téglafalazott szerkezetű épületben található. A födémek és a térelhatároló falak eredeti építésűek és állapotúak. A lábazatnál vízszigetelési hibára utaló jelek tapasztalhatók, alapozási hibára utaló statikai probléma jele nem látható. A nyílászárók fa szerkezetűek. Jelenlegi állapotában lakhatási igény kielégítésére nem alkalmas.A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 10.480.000,- Ft.

Az értékbecslés az előterjesztés 17. számú, a pályázati felhívás a 18. számú melléklete.

1. **Szigligeti Ede utca 5. fszt. 6. - lakás (5175/A/6 hrsz.)**

A 20 m² alapterületű, komfort nélküli, felújítandó lakás 1930-ban épült, hagyományos téglafalazott szerkezetű épületben található. A födémek és a térelhatároló falak eredeti építésűek és állapotúak. A lábazatnál vízszigetelési hibára utaló jelek tapasztalhatók, alapozási hibára utaló statikai probléma jele nem látható. A nyílászárók fa szerkezetűek. A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 3.242.000,- Ft.

Az értékbecslés az előterjesztés 19. számú, a pályázati felhívás a 20. számú melléklete.

1. **Szinyei Merse Pál utca 29. fszt. 5. – lakás (5526/A/5 hrsz.)**

A 23 m² alapterületű, komfort nélküli, felújítandó lakás 1930-ban épült, hagyományos téglafalazott szerkezetű épületben található. A födémek és a térelhatároló falak eredeti építésűek és állapotúak. A lábazatnál vízszigetelési hibára utaló jelek tapasztalhatók, alapozási hibára utaló statikai probléma jele nem látható. A nyílászárók fa szerkezetűek. Az ingatlan ivóvíz-, villamos energia-, és gázellátása kiépített, szennyvízelvezetése megoldott. Jelenlegi állapotában lakhatási igény kielégítésére nem alkalmas. A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 4.400.000,- Ft.

Az értékbecslés az előterjesztés 21. számú, a pályázati felhívás a 22. számú melléklete.

1. **Vörösmarty Mihály utca 37. fszt. 5. – lakás (6929/A/5 hrsz.)**

A 39 m² alapterületű, komfort nélküli, felújítandó lakás az 1940-es években épült, hagyományos téglafalazott szerkezetű épületben található. A födémek és a térelhatároló falak eredeti építésűek és állapotúak. A lábazatnál vízszigetelési hibára utaló jelek tapasztalhatók, alapozási hibára utaló statikai probléma jele nem látható. A nyílászárók fa szerkezetűek. Az ingatlan ivóvíz-, villamos energia-, és gázellátása kiépített, szennyvízelvezetése megoldott. Jelenlegi állapotában lakhatási igény kielégítésére nem alkalmas.A tulajdoni lap alapján az ingatlan per-, igény-, és tehermentes.

Az ingatlan vételára minimum bruttó 7.400.000,- Ft.

Az értékbecslés az előterjesztés 23. számú, a pályázati felhívás a 24. számú melléklete.

1. **Paragvári u. 68. fszt. ajtó 3. – személygépkocsi tároló (2599/A/9 hrsz)**

Az ingatlan Szombathely belvárosától északra, a Derkovits lakótelep keleti határán helyezkedik el. A garázsépület az ingatlan udvarán, a főépület mögött helyezkedik, alapterülete 15 m2. Megközelítése kissé nehézkes, az utca nagy forgalma miatt a ki és behajtás körülményes. Az ingatlanon belüli közlekedési út nem kiépített, burkolata föld. Összességében elmondható, hogy az épület gyenge állapotú, felújítandó. A tulajdoni lap alapján az ingatlan per-, igény-, és tehermentes.

Az ingatlan vételára minimum 3.612.000,- Ft + áfa, azaz bruttó 4.587.240,- Ft

Az értékbecslés az előterjesztés 25. számú, a pályázati felhívás a 26. számú melléklete.

1. **2048 hrsz.-ú – beépítetlen terület**

A 2048 hrsz.-ú, kivett „beépítetlen terület” megnevezésű, 4780 m² nagyságú ingatlan a Söptei úttól keletre, a Sopron, illetve Sárvár irányába tartó vasútvonalak szombathelyi kivezető szakaszai által közrezárt területen fekszik. Megközelítése a soproni vasútvonal telkén keresztül, valamint a szomszédos területek nyugati része mellett húzódó kiépítetlen közúton érhető el. Az ingatlan közművekkel nem rendelkezik, a nyugati telekhatáron villamos energia gerincvezeték húzódik. A rendezési terv értelmében a 2048 hrsz.-ú ingatlant is magában foglaló, a két vasútvonal között elterülő tömbterületre egységes szabályozás készült. A tömbön, illetve a szóban forgó telken át észak-déli irányban húzódó 15 méter széles út szabályozása szerepel, amely két részre osztja a földrészletet. Tárgyi ingatlanból ezen útterület önállóan nem szabályozható ki, mivel zárványtelek jönne létre. A beépítésre szánt terület „Gip – egyéb ipari terület” terület-felhasználásba tartozik, a minimális telekméret 3000 m², szabadon álló módon területe 40 %-áig építhető be, legfeljebb 8 m építménymagasságú épületekkel.

Az ingatlant terheli az MVM Égáz-Dégáz Földgázhálózati Zrt. javára bejegyzett bányaszolgalmi jog, valamint az E.ON Észak-Dunántúli Áramhálózati Zrt. javára bejegyzett vezetékjog. Egyebekben az ingatlan per-, igény- és tehermentes.

Az ingatlan vételára minimum 8.207.000,- Ft + áfa, azaz bruttó 10.422.890,- Ft.

Az értékbecslés az előterjesztés 27. számú, a pályázati felhívás a 28. számú melléklete.

**II. Javaslat vételi ajánlat elfogadásával kapcsolatos döntés meghozatalára**

Tájékoztatom a Tisztelt Bizottságot, hogy Szombathely Megyei Jogú Város Önkormányzata 2022. október 5. napján – második alkalommal – pályázatott hirdetett a tulajdonában álló, **Wesselényi M. u. 4. II/4. szám alatti lakás** értékesítésére. A pályázati eljárás eredménytelenül zárult, pályázati ajánlat nem érkezett.

A Fafee Invest Kft. 2023. február 16. napján vételi szándéknyilatkozatot nyújtott be fenti ingatlanra vonatkozóan.

Szombathely Megyei Jogú Város vagyonáról szóló 14/2014.(XII.23.) önkormányzati rendelet 14. § (3) bekezdésének j.) pontjában foglaltak szerint nem kell versenyeztetési eljárást lefolytatni, ha a versenyeztetési eljárás eredménytelen maradt és a vételi ajánlat a pályázati kiírás napját követő 6 hónapig beérkezik. A 8. § (1) bekezdés b) pontja alapján – a 17.994.000,- Ft vételárra tekintettel – a tulajdonosi jogokat a Gazdasági és Jogi Bizottság gyakorolja.

Az ajánlattevő tájékoztatta Önkormányzatunkat, hogy a lakás megvásárlásához a BG Finance Zrt. (1025 Budapest, Szépvölgyi út 6.) által ingatlanfedezet mellett nyújtott Széchenyi Mikrohitel Max+ hitelt kívánja igénybe venni 15.000.000,- Ft hitelösszeg erejéig.

A hitelintézet az alábbiak rögzítését kéri a szerződésben: vételárhátralék megfizetésére biztosított időtartam – a kölcsönszerződés átfutási idejére való tekintettel – 90 napnál rövidebb ne legyen, a tulajdonjog bejegyzési engedély ügyvédnél, mint letéteményesnél történő letétbe helyezése.

Tekintettel arra, hogy a lakás ingatlan értékesítésére vonatkozó pályázati eljárás több alkalommal is eredménytelenül zárult, javaslom a Tisztelt Bizottságnak, hogy a hitelintézet által előírt feltételeket – a határozatai javaslatban foglaltaknak megfelelően – fogadja el azzal, hogy az ügyvédi költségek megfizetése a vevőt terheli.

**III. Javaslat üzlethelyiségek bérbeadásával kapcsolatos döntések meghozatalára**

A helyiségbérlet szabályairól szóló 17/2006. (V. 25.) önkormányzati rendelet 8. § (1) bekezdése alapján a pályázati feltételeket személygépkocsi-tárolók, életvédelmi célra épített, vagy ilyen célra kijelölt helyiségek, valamint csak tárolás céljára alkalmas pincében vagy alagsorban lévő helyiségek esetében a polgármester, minden más esetben a gazdasági feladatkört ellátó bizottság határozza meg.

Fentiek alapján javaslatot teszek az alábbi üzlethelyiségek bérbeadás útján történő hasznosítására.

A Szombathely, **Széll K. u. 21. szám alatti üzlethelyiség** megüresedett.

A 6825/A/4 hrsz.-ú, 68 m2 alapterületű üzlethelyiség a társasház földszintjén helyezkedik el, az utcáról közvetlenül megközelíthető.

A helyiség bérleti díját az ingatlanforgalmi szakértő 70.000,- Ft+ÁFA/hónap összegben határozta meg.

A Szombathely, **Széll K. u. 35. fszt. 1.** szám alatti üzlethelyiség 72 m2 alapterületű, az utcáról közvetlenül megközelíthető. Bérleti díját a szakértő 64.800,- Ft+ÁFA/hónap összegben határozta meg.

A Szombathely, **Fő tér 23/B I. em. 2.** szám alatti egyéb helyiség 65 m2 alapterületű, az épület első emeletének hátsó traktusában helyezkedik el. Gyenge műszaki állapotú, raktározásra alkalmas.

A szakértő a bérleti díj összegét 58.500,- Ft+ÁFA/hónap összegben határozta meg.

Javaslom a Tisztelt Bizottságnak, hogy fenti helyiségek bérbeadás útján történő hasznosítására vonatkozó pályázati felhívások a határozati javaslatban meghatározott feltételekkel kerüljenek kiírásra.

**IV. Javaslat bérleti jogviszonyok meghosszabbítására**

**Savaria tér 1. fszt. 5. - személygépkocsi tároló**

Az önkormányzati tulajdonú, Savaria tér 1. fszt. 5. szám alatti személygépkocsi tároló bérlője bérleti jogviszonyának meghosszabbítása iránti kérelemmel fordult Önkormányzatunkhoz.

A szakértő a bérleti díj összegét bruttó 19.600,- Ft/hónap összegben állapította meg.

**Kisfaludy S. u. 1. fszt. 6. - üzlethelyiség**

Fenti üzlethelyiség bérlője szintén bérleti jogviszonya meghosszabbítását kérte önkormányzatunktól. A helyiség 28 m2 nagyságú ingatlan az épület földszintjén helyezkedik el, belső folyosóról közelíthető meg. Az aktuális bérleti díj összegét 34.500,- Ft+ÁFA/hónap összegben állapította meg a szakértő.

A helyiségbérlet szabályairól szóló 17/2006. (V. 25.) önkormányzati rendelet 5. § (2) bekezdése alapján a helyiségbérleti jog a bérlő kérelmére – ha a helyiségre a korábbi tevékenység saját jogon való folytatása miatt van szüksége – meghosszabbítható. A rendelet 5. § (4) bekezdése alapján a (2) bekezdésben meghatározott esetben a helyiségbérleti jogot, amennyiben a döntés mérlegelésen alapul, a gazdasági feladatkört ellátó bizottság javaslatára a polgármester hosszabbítja meg.

Javaslom, hogy a Tisztelt Bizottság a határozati javaslatban meghatározott feltételekkel értsen egyet a Savaria tér 1. fszt. 5. szám alatti személygépkocsi tárolóra, valamint a Kisfaludy S. u. 1. fszt. 6. szám alatti ingatlanra vonatkozóan fennálló bérleti jogviszonyok további 5 évvel történő meghosszabbításával.

**Aréna u. 8. - Piccolo Club Étterem**

Tájékoztatom a Tisztelt Bizottságot, hogy az **Aréna utca 8. szám alatti üzlethelyiség** (Piccolo étterem) bérlője bérleti jogviszonya meghosszabbítása iránti kérelmet nyújtott be Önkormányzatunkhoz.

Szombathely Megyei Jogú Város Közgyűlésének 57/20165. (II.25.) Kgy. számú határozatában foglaltak alapján az Aréna u. 8. szám alatti ingatlanban található, 183,5 m2 alapterületű PICCOLO CLUB ÉTTEREMRE vonatkozóan a Szombathely Megyei Jogú Város Önkormányzata vagyonáról szóló a 14/2014. (XII.23.) önkormányzati rendelet (vagyonrendelet) szabályai alapján, bérleti szerződés jött létre az ingatlan kezelő SZOVA Zrt. és a Vasi Piccolo Kft. között 2 éves határozott időtartamra. Fenti bérleti szerződés a 177/2018.(VI.25.) Kgy. számú határozat alapján további öt évre meghosszabbításra került.

A bérleti jogviszony meghosszabbítását a vagyonrendelet 14. § (3) bekezdés f) pontja teszi lehetővé.

A rendelet 5. § (2) bekezdésében foglaltak szerint az önkormányzati vagyon körébe tartozó vagyontárgy bérbe-, használatba, illetve haszonbérbe adására irányuló döntést megelőzően az adott vagyontárgy értékét a bérleti díj vagy használati díj mértékét 6 hónapnál nem régebbi szakvélemény alapján kell meghatározni.

Az 5. § (3) bekezdés b) pontja értelmében a hasznosított vagyoni értékű jog forgalmi értéke egyenlő egy évet meghaladó hasznosítás esetén a szerződés fennállása alatt fizetendő – de legfeljebb 10 évre számított – bérleti, használati díj kumulált összegével.

A szakértő a helyiség aktuális bérleti díját bruttó 1200,- Ft/m2/hónap összegben állapította meg.

Javaslom a Tisztelt Bizottságnak, hogy értsen egyet az Aréna u. 9. szám alatti, PICCOLÓ CLUB Étteremre vonatkozóan fennálló bérleti szerződés 2025. május 31. napjáig terjedő, határozott időtartamra történő meghosszabbításával egyebekben változatlan feltételek mellett azzal, hogy a fizetendő bérleti díj összege bruttó 1200,- Ft/m2/hónap, azaz összesen bruttó 220.200,- Ft/hónap legyen.

**V. Javaslat lakáscserére**

Tájékoztatom a Tisztelt Bizottságot, hogy Németh Ádám, a Szombathely, Fő tér 43. I/2. szám alatti, 28 m2 alapterületű, önkormányzati tulajdonú lakás bérlője azzal a kéréssel fordult önkormányzatunkhoz, hogy bérleménye tulajdonjogát cserelakás felajánlásával megszerezhesse.

Az önkormányzat tulajdonában lévő lakások elidegenítésének szabályairól szóló 12/1994. (IV.7.) önkormányzati rendelet 2.§ (1) bekezdése szerint az önkormányzati tulajdonú lakás bérlői – bérleményük forgalmi értékével legalább azonos értékű per,-teher és igénymentes, beköltözhető, Szombathelyen lévő csere lakóingatlan(ok) önkormányzat részére történő felajánlása esetén – megszerezhetik bérleményük tulajdonjogát, amennyiben fenti jogszabályhely a) – e) pontjában foglalt feltételek együttesen fennállnak.

Az Oktatási és Szociális Bizottság 209/2019. (IX.25.) OSzB számú határozatával úgy döntött, hogy fenti jogszabályhely 2. § (3) bekezdésében foglaltak szerint előzetes hozzájárulását adja ahhoz, hogy a bérlő bérleményének tulajdonjogát a jogszabályban meghatározott feltételek mellett megszerezhesse.

Az önkormányzati tulajdonú lakás forgalmi értékét a szakértő 14.000.000,- Ft összegben határozta meg.

A bérlőnek az elmúlt időszakban nem sikerült a jogszabály által előírt feltételeknek megfelelő cserelakást találnia, a lakás tulajdonjogának megszerzésére vonatkozó igényét azonban továbbra is fenntartotta, ezért annak forgalmi értékét aktualizáltattuk. A Tisztelt Bizottság 321/2022. (XII.5.) GJB számú határozatával a Fő tér 43. I/2. szám alatti ingatlan értékét bruttó 15.400.000,- Ft összeggel fogadta el. Az értékbecslés az előterjesztés 29. számú melléklete.

A bérlő 2023. áprilisában felajánlott egy cserelakást az Önkormányzat részére. Az ingatlan 38 m2 alapterületű, a Szombathely, Eötvös Lóránd u. 7. szám alatti társasház II. emelet 5. szám alatt található. Helyiségei: 1 szoba, konyha, előszoba, fürdőszoba. A lakás fűtése konvektoros hőleadással van megoldva, melegvízellátását villanybojler biztosítja. A kezelő álláspontja szerint a lakás állapota összességében megfelelő (falak állapota, burkolatok). Ablakai hőszigetelt műanyag nyílászárók. A fürdőszoba a közelmúltban került felújításra. A lakás tulajdonosa a konyhabútort magával viszi, ezért a kezelő a lakás cserelakásként történő elfogadását azzal javasolja, hogy a kérelmező vállalja, hogy a lakásba 3 részes alsó és 3 részes felső konyhabútort építtet be csepegtető tálcás mosogatóval, bűzelzáróval, annak szennyvízhálózatra történő rákötésével.

A bérlő saját költségén forgalmi értékbecslést készíttetett fenti lakásra vonatkozóan, a szakértő a lakás forgalmi értékét bruttó 17.800.000,- Ft összegben határozta meg, amely az előterjesztés 30. számú melléklete.

Az önkormányzat tulajdonában lévő lakások elidegenítésének szabályairól szóló 12/1994. (IV.7.) önkormányzati rendelet 2.§ (5) bekezdése szerint a csereszerződést akkor lehet megkötni, ha a felajánlott csere-lakóingatlan(ok) ellen lakásgazdálkodási szempontból a lakásügyeket ellátó bizottság, forgalmi érték szempontjából pedig a pénzügyeket ellátó bizottság nem emel kifogást.

Fentiek alapján kérem a Tisztelt Bizottságot, értsen egyet azzal, hogy az önkormányzati tulajdonú Szombathely, Fő tér 43. I/2. szám alatti lakás a Szombathely, Eötvös J. u. 7. II/5. szám alatti lakással elcserélésre kerüljön azzal, hogy a kérelmező a forgalmi értékek különbözetének megtérítésére nem tarthat igényt, továbbá a kérelmező köteles a konyhába a kezelő által meghatározottak alapján a határozati javaslatban foglaltak szerint konyhabútort beépíteni.

**VI. Javaslat ingyenes használati jogviszony engedélyezésére**

A Szombathelyi Siker Könyvtár Alapítvány arról tájékoztatta Önkormányzatukat, hogy a 2023. évre nem kapták meg a működéséhez szükséges állami támogatást, így működésük lehetetlenné vált, a könyvtár bezárása elkerülhetetlen.

Az Alapítvány vagyontárgyainak kiárusítása folyamatban van, azonban a több mint 50.000 db könyv és a bútorok értékesítése időigényes, az Alapítvány anyagi forrásai végén jár.

A könyvtár vezetője arra kéri Önkormányzatunkat, hogy a 2023. június 1. napjától július 31. napjáig terjedő időtartamra vonatkozóan az Alapítvány által használt, **Ady tér 40.** szám alatti helyiségcsoport bérleti díjának megfizetését engedjük el.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § b.) pontja alapján 3 éves időtartamot meg nem haladó ingyenes használatot engedélyezni a gazdasági ügyeket ellátó bizottság jogosult.

Fentiek alapján javaslom a Tisztelt Bizottságnak, hogy 2023. június 1. napjától július 31. napjáig – egyebekben a helyiségcsoportra vonatkozóan fennálló bérleti szerződésben meghatározott feltételekkel –biztosítson ingyenes használatot a Szombathelyi Siker Könyvtár Alapítvány részére az Ady tér 40. szám alatti helyiségcsoportra vonatkozóan.

Kérem a Tisztelt Bizottságot, hogy az előterjesztést megtárgyalni és a határozati javaslatokat elfogadni szíveskedjen!

**Szombathely, 2023. május „ ”**

**/: Dr. Nemény András :/**

**I.**

**Határozati javaslat**

**………/2023. (V. 22.) GJB sz. határozat**

1. A Gazdasági és Jogi Bizottság a szombathelyi 6461/A/6 hrsz.-ú, **Aréna utca 14. fszt. 6.** szám alatti ingatlan liciteljárás útján történő értékesítésére vonatkozóan az előterjesztés 2. sz. melléklete szerinti pályázati felhívást – bruttó 5.800.000,- Ft vételárral – jóváhagyja.
2. A Gazdasági és Jogi Bizottság a szombathelyi 4497/3/A/1 hrsz.-ú, **Kárpáti Kelemen utca 33. fszt. 1.** szám alatti ingatlan liciteljárás útján történő értékesítésére vonatkozóan az előterjesztés 4. sz. melléklete szerinti pályázati felhívást – 7.100.000,- Ft vételárral – jóváhagyja.
3. A Gazdasági és Jogi Bizottság a szombathelyi 4497/3/A/3 hrsz.-ú, **Kárpáti Kelemen utca 33. fszt. 3.** szám alatti ingatlan liciteljárás útján történő értékesítésére vonatkozóan az előterjesztés 6. sz. melléklete szerinti pályázati felhívást – bruttó 7.579.000,- Ft vételárral – jóváhagyja.
4. A Gazdasági és Jogi Bizottság a szombathelyi 6252/2/A/16 hrsz.-ú, **Király utca 5. tetőtér 16.** szám alatti ingatlan liciteljárás útján történő értékesítésére vonatkozóan az előterjesztés 8. sz. melléklete szerinti pályázati felhívást –18.800.000,- Ft vételárral – jóváhagyja.
5. A Gazdasági és Jogi Bizottság a szombathelyi 6748/A/9 hrsz.-ú, **Kisfaludy Sándor utca 1. I. emelet 1.** szám alatti ingatlan liciteljárás útján történő értékesítésére vonatkozóan az előterjesztés 10. sz. melléklete szerinti pályázati felhívást – 20.300.000,- Ft vételárral – jóváhagyja.
6. A Gazdasági és Jogi Bizottság a szombathelyi 5180 hrsz.-ú, **Körmendi út 14.** szám alatti ingatlan liciteljárás útján történő értékesítésére vonatkozóan az előterjesztés 12. sz. melléklete szerinti pályázati felhívást – 22.600.000,- Ft vételárral – jóváhagyja.
7. A Gazdasági és Jogi Bizottság az alábbi ingatlanok egyben történő értékesítésére vonatkozóan az előterjesztés 14. sz. melléklete szerinti pályázati felhívást –16.300.000,- Ft vételárral – jóváhagyja:

**Körmendi út 9. fszt. 2. (5716/A/1)**

**Körmendi út 9. fszt. 3. (5716/A/2)**

**Körmendi út 9. fszt. 4. (5716/A/3)**

**Körmendi út 9. fszt. 5. (5716/A/4)**

**Körmendi út 9. fszt. 6. (5716/A/5)**

**Körmendi út 9. fszt. 7. (5716/A/6)**

1. A Gazdasági és Jogi Bizottság a szombathelyi 6095/1/A/1 hrsz.-ú, **Petőfi Sándor utca 35. fszt. 1.** szám alatti ingatlan liciteljárás útján történő értékesítésére vonatkozóan az előterjesztés 16. sz. melléklete szerinti pályázati felhívást – 7.900.000,- Ft vételárral – jóváhagyja.
2. A Gazdasági és Jogi Bizottság a szombathelyi 6095/1/A/2 hrsz.-ú, **Petőfi Sándor utca 35. fszt. 2.** szám alatti ingatlan liciteljárás útján történő értékesítésére vonatkozóan az előterjesztés 18. sz. melléklete szerinti pályázati felhívást – 10.480.000,- Ft vételárral – jóváhagyja.
3. A Gazdasági és Jogi Bizottság a szombathelyi 5175/A/6 hrsz.-ú, **Szigligeti Ede utca 5. fszt. 6.** szám alatti ingatlan liciteljárás útján történő értékesítésére vonatkozóan az előterjesztés 20. sz. melléklete szerinti pályázati felhívást – bruttó 3.242.000,- Ft vételárral – jóváhagyja.
4. A Gazdasági és Jogi Bizottság a szombathelyi 5526/A/5 hrsz.-ú, **Szinyei Merse Pál utca 29. fszt. 5.** szám alatti ingatlan liciteljárás útján történő értékesítésére vonatkozóan az előterjesztés 22. sz. melléklete szerinti pályázati felhívást – bruttó 4.400.000,- Ft vételárral – jóváhagyja.
5. A Gazdasági és Jogi Bizottság a szombathelyi 6929/A/5 hrsz.-ú, **Vörösmarty Mihály utca 37. fszt. 5.** szám alatti ingatlan liciteljárás útján történő értékesítésére vonatkozóan az előterjesztés 24. sz. melléklete szerinti pályázati felhívást – 7.400.000,- Ft vételárral – jóváhagyja.
6. A Gazdasági és Jogi Bizottság a szombathelyi 2599/A/9 hrsz.-ú, **Paragvári u. 68. ajtó 3.** szám alatti személygépkocsi tároló liciteljárás útján történő értékesítésére vonatkozóan az előterjesztés 26. sz. melléklete szerinti pályázati felhívást – 3.612.000,- Ft + áfa, azaz bruttó 4.587.240,- Ft vételárral – jóváhagyja.
7. A Gazdasági és Jogi Bizottság a **szombathelyi 2048 hrsz.-ú, beépítetlen terület megnevezésű** ingatlan liciteljárás útján történő értékesítésére vonatkozóan az előterjesztés 28. sz. melléklete szerinti pályázati felhívást – 8.207.000,- Ft+ áfa, azaz bruttó 10.422.890,- Ft vételárral – jóváhagyja.
8. A Bizottság felhatalmazza a polgármestert, hogy a liciteljárás lefolytatását követően a nyertes licittevőkkel az adásvételi szerződést megkösse.
9. A Bizottság felkéri a polgármestert, amennyiben a pályázati eljárás eredménytelenül zárul, úgy gondoskodjon az előterjesztés mellékleteivel egyező tartalommal a pályázatok további kiírásáról. A Bizottság felkéri a polgármestert, amennyiben az aktualizált forgalmi érték változik, az új pályázatot ismét terjessze a Bizottság elé.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**II.**

**Határozati javaslat**

**………/2023. (V.22.) GJB sz. határozat**

A Gazdasági és Jogi Bizottság az önkormányzati tulajdonú **Szombathely, Wesselényi M. u. 4. II/4.** szám alatti lakásra vonatkozóan a Fafee Invest Kft.-től érkezett vételi ajánlatot az alábbi feltételekkel elfogadja:

* az ingatlan az 56.006-125/2022. számú pályázati felhívásban meghatározott feltételekkel, 17.994.000,- Ft összegért kerül értékesítésre, azzal, hogy
* az ingatlan teljes vételárának kiegyenlítésére legkésőbb az adásvételi szerződés aláírásának napját követő 90 napon belül kerül sor,
* a tulajdonjog bejegyzési engedély ügyvédi letétbe helyezése céljából felmerülő költségek teljes összegének viselése a vevőt terheli.

A Bizottság felhatalmazza a polgármestert, hogy az adásvételi szerződést aláírja.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**III.**

**Határozati javaslat**

**………/2023. (V.22.) GJB sz. határozat**

A Gazdasági és Jogi Bizottság a helyiségbérlet szabályairól szóló 17/2006. (V. 25.) önkormányzati rendelet 8. § (1) bekezdésben foglaltak alapján felkéri a polgármestert, hogy a **Szombathely,** **Széll K. u. 21.** **szám alatti üzlethelyiség** bérbeadás útján történő hasznosítására vonatkozóan - az alábbiakban meghatározott feltételekkel - pályázatot írjon ki:

* A fizetendő bérleti díj alsó határa 70.000,- Ft+ÁFA/hónap, azaz hetvenezer Ft+ÁFA/hónap.
* Vendéglátó ipari egység működtetése esetén a leendő bérlő – a lakók és a helyiség környezetében élők nyugalma megóvása érdekében – a társasházakról szóló 2003. évi CXXXII. törvény alapján, a liciteljárást követő 45 napon belül, a bérleti szerződés megkötése előtt köteles beszerezni a társasház lakóinak belegyező nyilatkozatát.
* A bérbeadás időtartama határozott, 5 évig terjedő időtartamra szól.
* A helyiséget az abban folytatni kívánt tevékenység gyakorlásához szükséges módon az új bérlő a saját költségén, bérbeszámítási igény nélkül kialakíthatja, berendezheti és felszerelheti, az ehhez és a tevékenysége gyakorlásához szükséges hatósági engedélyeket köteles beszerezni. A bérlő a bérleti jogviszony megszűnésekor ráfordításainak, illetve azok időarányos részének megtérítésére nem tarthat igényt, a helyiséget rendeltetésszerű használatra alkalmas állapotban és tisztán köteles visszaadni.
* A helyiség használati jogát a pályázati tárgyaláson résztvevők közül az szerzi meg, aki a pályázati feltételeknek megfelel és a legmagasabb összegű bérleti díj megfizetésére tesz ajánlatot.
* Az önkormányzat a helyiség bérleti díját minden évben megváltoztathatja. A pályázaton elnyert helyiség bére a bérleti szerződés megkötését követő egy éven belül nem változtatható meg. A változtatás mértékét évente az önkormányzat költségvetési rendeletének elfogadásával egy időben kell megállapítani.
* A helyiség használatáért fizetendő bérleti díj, valamint a helyiség karbantartásával, helyreállításával kapcsolatos vagy a szerződésben vállalt bérlői kötelezettségek teljesítésének költségeihez szükséges fedezet biztosítására a bérlő a bérleti szerződés megkötésekor köteles 3 (három) havi bérleti díjnak megfelelő összegű óvadékot a SZOVA Nonprofit Zrt., mint az ingatlan kezelője részére megfizetni.
* A felhívásban nem szabályozott kérdésekben a helyiségbérlet szabályairól szóló 17/2006. (V. 25.) önkormányzati rendelet rendelkezései az irányadók.

A Bizottság felkéri a polgármestert, amennyiben a pályázati eljárás eredménytelen marad – nem érkezik be érvényes pályázat -, gondoskodjon a pályázati felhívás ismételt kiírásáról.

**Felelős:** Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

(végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő:** azonnal

**IV.**

**Határozati javaslat**

**………/2023. (V.22.) GJB sz. határozat**

A Gazdasági és Jogi Bizottság a helyiségbérlet szabályairól szóló 17/2006. (V. 25.) önkormányzati rendelet 8. § (1) bekezdésben foglaltak alapján felkéri a polgármestert, hogy a **Szombathely, Széll K. u. 35. fszt. 1. szám alatti üzlethelyiség** bérbeadás útján történő hasznosítására vonatkozóan - az alábbiakban meghatározott feltételekkel - pályázatot írjon ki:

* A fizetendő bérleti díj alsó határa 64.800,- Ft+ÁFA/hónap, azaz hatvannégyezer-nyolcszáz Ft+ÁFA/hónap.
* Vendéglátó ipari egység működtetése esetén a leendő bérlő – a lakók és a helyiség környezetében élők nyugalma megóvása érdekében – a társasházakról szóló 2003. évi CXXXII. törvény alapján, a liciteljárást követő 45 napon belül, a bérleti szerződés megkötése előtt köteles beszerezni a társasház lakóinak belegyező nyilatkozatát.
* A bérbeadás időtartama határozott, 5 évig terjedő időtartamra szól.
* A helyiséget az abban folytatni kívánt tevékenység gyakorlásához szükséges módon az új bérlő a saját költségén, bérbeszámítási igény nélkül kialakíthatja, berendezheti és felszerelheti, az ehhez és a tevékenysége gyakorlásához szükséges hatósági engedélyeket köteles beszerezni. A bérlő a bérleti jogviszony megszűnésekor ráfordításainak, illetve azok időarányos részének megtérítésére nem tarthat igényt, a helyiséget rendeltetésszerű használatra alkalmas állapotban és tisztán köteles visszaadni.
* A helyiség használati jogát a pályázati tárgyaláson résztvevők közül az szerzi meg, aki a pályázati feltételeknek megfelel és a legmagasabb összegű bérleti díj megfizetésére tesz ajánlatot.
* Az önkormányzat a helyiség bérleti díját minden évben megváltoztathatja. A pályázaton elnyert helyiség bére a bérleti szerződés megkötését követő egy éven belül nem változtatható meg. A változtatás mértékét évente az önkormányzat költségvetési rendeletének elfogadásával egy időben kell megállapítani.
* A helyiség használatáért fizetendő bérleti díj, valamint a helyiség karbantartásával, helyreállításával kapcsolatos vagy a szerződésben vállalt bérlői kötelezettségek teljesítésének költségeihez szükséges fedezet biztosítására a bérlő a bérleti szerződés megkötésekor köteles 3 (három) havi bérleti díjnak megfelelő összegű óvadékot a SZOVA Nonprofit Zrt., mint az ingatlan kezelője részére megfizetni.
* A felhívásban nem szabályozott kérdésekben a helyiségbérlet szabályairól szóló 17/2006. (V. 25.) önkormányzati rendelet rendelkezései az irányadók.

A Bizottság felkéri a polgármestert, amennyiben a pályázati eljárás eredménytelen marad – nem érkezik be érvényes pályázat -, gondoskodjon a pályázati felhívás ismételt kiírásáról.

**Felelős:** Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

(végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő:** azonnal

**V.**

**Határozati javaslat**

**………/2023. (V.22.) GJB sz. határozat**

A Gazdasági és Jogi Bizottság javasolja a polgármesternek, hogy a helyiségbérlet szabályairól szóló 17/2006. (V. 25.) önkormányzati rendelet 5. § (4) bekezdése alapján a **Savaria tér 1. fszt. 5. szám** **alatti személygépkocsi tárolóra** vonatkozóan fennálló bérleti jogviszony 5 évvel, 2028. május 31. napjáig, az alábbi feltételekkel kerüljön meghosszabbításra:

* a bérleti díj összege bruttó 19.600,- Ft/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt.

A Bizottság felhatalmazza a kezelő SZOVA Nonprofit Zrt.-t a módosított bérleti szerződés aláírására.

**Felelős:** Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

(végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő:** azonnal

**VI.**

**Határozati javaslat**

**………/2023. (V.22.) GJB sz. határozat**

A Gazdasági és Jogi Bizottság javasolja a polgármesternek, hogy a helyiségbérlet szabályairól szóló 17/2006. (V. 25.) önkormányzati rendelet 5. § (4) bekezdése alapján **a Kisfaludy S. u. 1. fszt. 6. szám** **alatti üzlethelyiségre** vonatkozóan fennálló bérleti jogviszony 5 évvel, 2028. május 31. napjáig, az alábbi feltételekkel kerüljön meghosszabbításra:

* a bérleti díj összege 34.500,- Ft+ÁFA/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt.

A Bizottság felhatalmazza a kezelő SZOVA Nonprofit Zrt.-t a módosított bérleti szerződés aláírására.

**Felelős:** Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

(végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő:** azonnal

**VII.**

**Határozati javaslat**

**………/2023. (V.22.) GJB sz. határozat**

A Gazdasági és Jogi Bizottság úgy döntött, hogy az **Aréna u. 8.** szám alatti ingatlan PICCOLO CLUB ÉTTEREM elnevezésű 183,5 m2 nagyságú részére a Vasi Piccolo Kft. és a SZOVA Nonprofit Zrt. között fennálló bérleti szerződést Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 14. § (3) bekezdés f) pontja alapján az alábbi feltételekkel meghosszabbítja:

* a bérleti jogviszony 2023. július 1. napjától 2025. június 30. napjáig terjedő határozott időtartamra meghosszabbodik;
* az ingatlanrész bérleti díja bruttó 1200,- Ft/m2/hónap, összesen bruttó 220.200,- Ft/hónap.
* egyebekben a bérleti szerződés rendelkezései változatlanok.

A Bizottság felhatalmazza a kezelő SZOVA Nonprofit Zrt. vezérigazgatóját a módosított bérleti szerződés aláírására.

**Felelős:** Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

(végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő:**  2023. június 30.

**VIII.**

**Határozati javaslat**

**………/2023. (V.22.) GJB sz. határozat**

A Gazdasági és Jogi Bizottság az önkormányzat tulajdonában lévő lakások elidegenítésének szabályairól szóló 12/1994. (IV.7.) önkormányzati rendelet 2. §-ban foglaltak alapján egyetért azzal, hogy a Szombathely Megyei Jogú Város Önkormányzata tulajdonában álló, **Szombathely, Fő tér 43. I/2.** szám alatti, 28m2 alapterületű – 15.400.000,- Ft forgalmi értékű – lakás a Szombathely, Eötvös J. u. 7. II/5. szám alatti, 38 m2 alapterületű – 17.800.000,-Ft forgalmi értékű – lakással az alábbi feltételekkel elcserélésre kerüljön:

* a kérelmező az elcserélésre kerülő lakások forgalmi érték-különbözetének megtérítésére nem tarthat igényt,
* a kérelmező a konyhába 3 részes alsó és 3 részes felső konyhabútort köteles beépíteni csepegtető tálcás mosogatóval, bűzelzáróval, annak szennyvízhálózatra történő rákötésével.

A Bizottság felhatalmazza a polgármestert a csereszerződés aláírására.

**Felelős:** Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

(végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő:**  azonnal

**IX.**

**Határozati javaslat**

**………/2023. (V.22.) GJB sz. határozat**

A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § b.) pontjában foglaltak alapján, a **Szombathely,** **Ady tér 40.** szám alatti helyiségcsoportra vonatkozóan a Szombathelyi Siker Könyvtár Alapítvány részére – 2023. június 1. napjától július 31. napjáig terjedő határozott időtartamra, egyebekben a helyiségcsoportra vonatkozóan fennálló bérleti szerződésben meghatározott feltételekkel – ingyenes használatot biztosít.

A Bizottság felhatalmazza a SZOVA Nonprofit Zrt. vezérigazgatóját, hogy az ingyenes használati megállapodást megkösse.

**Felelős:** Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

(végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő:**  azonnal